Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32016M8274. Il-EUR-Lex hu l-aċċess fuq l-internet għal-liġi Ewropea. L-attivitajiet kummerċjali tal-impriżi kkonċernati huma: Sharp hija attiva madwar id-dinja kollha fl-iżvilupp, il-manifattura u l-bejgħ ta' diversi prodotti elettroniċi, inklużi settijiet tat-televiżjoni bil-liquid crystal display ("LCD"), monitors b'LCD, pannelli solari, handsets mobbli ta' komunikazzjoni, proġetturi tal-vidjow, tagħmir tal-istampar multifunzjonali, fran tal-microwave, kondizzjonaturi tal-arja u cash registers. Sharp hija sussidjarja ta' Hon Hai. Hon Hai, li tagħmel kummerċ bħala Foxconn, hija kumpanija pubblika Tajwaniża li għandha l-kwartieri ġenerali f'Tucheng, New Taipei City, it-Tajwan, u hija kkwotata fil-Borża tat-Tajwan. Hija tipprovdi servizzi ta' tal-manifattura elettronika bħala terza persuna lill-manifatturi ta' tagħmir oriġinali ta' prodotti elettroniċi bħal kompjuters, telefowns ċellulari u consoles tal-logħob tal-vidjow. Hon Hai topera fl-Ameriki, l-Asja u l-Ewropa. SkyTec Group Limited hija l-proprjetarja ta' SkyTec UMC LTD li tiddisinja, timmanifattura u tqassam settijiet tat-televiżjoni bil-marki tad-ditta tagħha stess (UMC u Eternity) u b'marki tad-ditti ta' terzi persuni. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir- referenza M.8263 — Sharp Corporation/Skytec UMC Ltd, f'dan l-indirizz: Indirizz elettroniku: Din l-assoċjazzjoni ta' bdiewa professjonali hija magħmula mill-operaturi kollha involuti fil-produzzjoni tal-"Picodon": il-produtturi tal-ħalib, inklużi bdiewa-proċessuri, l-impriżi tal-ipproċessar u dawk responsabbli għall-maturazzjoni. Għaldaqstant, għandha d-dritt leġittimu li tipproponi emendi. Isem il-prodott Deskrizzjoni tal-prodott Żona ġeografika Prova ta' oriġini Metodu ta' produzzjoni Oħrajn: Rabta maż-żona ġeografika, spezzjonijiet, rekwiżiti nazzjonali Emendi għall-Ispeċifikazzjoni tal-prodott ta' DOP jew IĠP irreġistrata li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012 Emendi għall-Ispeċifikazzjoni tal-prodott ta' DOP jew IĠP irreġistrata, li għaliha Dokument Uniku (jew l-ekwivalenti) ma ġiex ippubblikat u li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012 Sabiex il-prodott jiġi kkaratterizzat aħjar, ġie speċifikat li "Picodon" għandu forma ta' sferu ċatt żgħir bix-"xfar ittundjati", li hija aktar preċiża. Min-naħa l-oħra, tneħħiet ir-referenza għan-natura "ċirkulari" tal-ġobon, peress li dan huwa implikat mill-forma tiegħu ta' sferu ċatt. Sabiex tiġi kkonservata l-flora naturali tal-ħalib u sabiex tissaħħaħ ir-rabta maż-żona ġeografika tal-"Picodon", it-tip ta' ħalib użat ġie speċifikat kif ġej: "[...] ħalib sħiħ tal-mogħoż mhux ipproċessat [...] mhux standardizzat u mhux omoġenizzat". Il-"Picodon" jiġi prodott mill-baqta, miksuba prinċipalment bl-attività tal-batterji tal-ħalib, u ftit li xejn jintuża t-tames. Billi dan jikkaratterizza lill-ġobon, il-kliem "miksub bil-koagulazzjoni tal-ħalib sħiħ tal-mogħoż u ż-żieda ta' ammont żgħir ta' tames", it-taqsima "Metodu tal-produzzjoni" ġiet miżjuda mat-taqsima "Deskrizzjoni tal-prodott" u ġie speċifikat li l-koagulazzjoni lattika" huwa tat-tip "lattiku". Billi d-daqs u l-piż tal-"Picodon" huma valutati wara l-fażi ta' maturazzjoni, ġie speċifikat li dawn il-karatteristiċi tal-ġobon japplikaw l-aktar kmieni 12-il jum wara ż-żieda tat-tames. Sabiex jiġi rifless il-fatt li l-qoxra fina tal-"Picodon" għandha flora varjata, inżdiedet id-deskrizzjoni tad-dehra tiegħu, bħala "uniformi jew bit-tikek, bil-kulur abjad, tal-ivorju, blu, griż jew kannella, skont l-istadju ta' maturazzjoni." Din id-diversità tal-flora tal-wiċċ li hija partikolarment evidenti minħabba r-rwol importanti ta' pproċessar fl-azjendi, b'kull razzett juża ammont sinifikanti ta' flora lattika u ta' flora ta' maturazzjoni tiegħu stess. Sabiex jiġu speċifikati l-karatteristiċi tal-prodott, il-konsistenza "fina u omoġenja" issa hija kkwalifikata bħala "lixxa". Barra minn hekk, hekk kif il-konsistenza tinbidel skont it-tul tal-perjodu ta' maturazzjoni, ġie indikat li tinkiseb konsistenza lixxa "meta l-'Picodon' ikun għadu fil-bidu" (jiġifieri fl-istadju tal-maturazzjoni minima), għaliex kien diġà ġie speċifikat li l-konsistenza tista' tkun li titfarrak meta jiġi mmaturat għal żmien itwal. B'hekk, is-sentenza "Il-krema tal-ġobon hija tal-lewn abjad jew isfar, b'konsistenza regolari u fina, b'qatgħa dritta, għalkemm jista' jkun li titfarrak jekk jiġi mtawwal iż-żmien ta' maturazzjoni tal-ġobon" tinbidel kif ġej "Il-krema tal-ġobon hija ta' lewn abjad jew isfar. Fil-ħalq, il-konsistenza hija omoġenja, fina u lixxa, b'qatgħa dritta meta l-'Picodon' ikun għadu fil-bidu, għad li jista' jkun li titfarrak jekk jiġi mtawwal iż-żmien ta' maturazzjoni tiegħu." Il-"Picodon" jista' jgħaddi minn proċess ta' maturazzjoni speċjali li jinvolvu fażijiet li jalternaw ta' għeluq u ta' ħasil. Fejn dawk il-fażijiet jikkorrispondi għall-metodu użat oriġinarjament fil-miniċipalità ta' Dieulefit u madwarha, il-"Picodon" huwa kkwalifikat bħala "immaturat bl-użu tal-metodu Dieulefit" ("affiné méthode Dieulefit"). Dan il-proċess ta' maturazzjoni speċjali huwa diġà deskritt fl-ispeċifikazzjoni. Barra minn hekk, hemm tradizzjoni aktar mifruxa ta' ħasil tal-ġobniet u li jitħallew joqogħdu fi spazju magħluq, li qabel ma kinitx ġiet ikkodifikata fl-ispeċifikazzjoni u li issa ġiet identifikata u spjegata b'mod aktar ċar f'din l-ispeċifikazzjoni. Bl-għan li l-konsumaturi jkunu informati aħjar, ġiet miżjuda kwalifika ġdida mal-ispeċifikazzjonijiet ta' dan il-ġobon: "immaturat u maħsul" ("affiné lavé"). Il-ġobniet miksuba bit-tekniki tal-ħasil u tal-għeluq "immaturat bl-użu tal-metodu Dieulefit" ("affiné méthode Dieulefit") jew "immaturat u maħsul" ("affiné lavé") għandhom karatteristiċi simili, li diġà huma deskritti fl-ispeċifikazzjoni. Konsegwentement, il-parti tas-sentenza "Meta l-'Picodon' jgħaddi minn proċess ta' maturazzjoni speċjali magħruf bħala 'affiné méthode Dieulefit' ('immaturat bl-użu tal-metodu Dieulefit')" saret "Meta l-'Picodon' jgħaddi minn proċess ta' maturazzjoni speċjali magħruf bħala 'immaturat u maħsul' ('affiné lavé') jew 'immaturat bl-użu tal- metodu Dieulefit' ('affiné méthode Dieulefit')" u l-kumplament tas-sentenza jibqa' l-istess: il-ġobon li jirriżulta għandu l-karatteristiċi li ġejjin meta jkun ħareġ mill-impjant ta' maturazzjoni: dijametru: 4,5 sa 6 cm, għoli: 1,3 cm sa 2,5 cm, piż minimu: 45 g. Sabiex tittejjeb il-karatterizzazzjoni tal-prodott, l-aromi u t-togħmiet tal-forom differenti tal-"Picodon" ġew deskritti b'mod iktar preċiż bl-użu tal-elementi ta' karatterizzazzjoni tal-Institut Technique du Gruyère u l-ħidma tal-kumitat responsabbli għall-eżami organolettiku (li pparteċipa fl-ispezzjoni tal-prodott għal dawn l-aħħar 20 snin): "it-togħma hija [...] kaprina bi ħjiel tal-lewż, kemxejn tal-faqqiegħ u kultant pikkanti iżda mingħajr salinità jew aċidità eċċessiva. Minħabba żviluppi fil-leġiżlazzjoni u r-regolamenti nazzjonali, it-test tat-taqsima "Evidenza li turi li l-prodott ġej miż-żona ġeografika definita" ġie kkonsolidat biex jiġbor flimkien, b'mod partikolari, id-dispożizzjonijiet dwar ir-rekwiżiti għad-dikjarazzjoni u ż-żamma ta' reġistri dwar it-traċċabilità tal-prodotti u dwar il-kundizzjonijiet tal-monitoraġġ tal-produzzjoni. F'dan il-kuntest, b'mod partikolari, iddaħħlu dispożizzjonijiet dwar l-operaturi tal-awtorizzazzjoni biex ikun żgurat li jkunu jistgħu jilħqu r-rekwiżiti tal-ispeċifikazzjonijiet tad-denominazzjoni li minnha huma jixtiequ jibbenefikaw. L-ispezzjoni tal-ispeċifikazzjoni tal-prodott tad-DOP "Picodon" isseħħ skont pjan ta' spezzjoni mħejji minn korp ta' spezzjoni. Dik it-taqsima ġiet estiża wkoll biex tinkludi diversi dispożizzjonijiet relatati mar-reġistri u mad-dokumenti ta' dikjarazzjoni li jippermettu t-traċċabilità garantita u li jiżguraw il-montoraġġ tal-konformità tal-prodotti mar-rekwiżiti tal-ispeċifikazzjoni. Id-definizzjoni ta' "merħla" ġiet miżjuda biex tispeċifika t-tipi ta' annimali soġġetti għar-regoli stipulati minn hawn 'il quddiem u l-metodu għall-kalkolu tar-razzjonijiet: merħla hija magħmula mill-mogħoż tal-ħalib kollha 'l fuq minn sena li jkun hemm fir-razzett fl-1 ta' Jannar. It-terminu "annimali tal-istokk lokali" ġie ċċarat: dawn huma razez tax-Xlokk ta' Franza, li huma rappreżentati sew fiż-żona ġeografika, bħar-razez tal-Massif Central, ta' Provençale u ta' Rove. It-terminu "ġestjoni skont il-metodi tradizzjonali lokali" tħassar u ġie sostitwit minn dispożizzjonijiet aktar preċiżi kif deskritt hawn taħt. Fl-ispeċifikazzjoni rreġistrata, ġie ddikjarat li mill-inqas 80 % tar-razzjon bażiku kien jikkonsisti f'magħlef u ċereali miż-żona ġeografika. Dik id-dispożizzjoni hija ambigwa, għaliex dan ma jikkorrispondix għad-definizzjoni ta' "razzjon bażiku", li s-soltu tkopri l-magħlef, kemm rigħi u kemm mogħti lill-annimali u possibbilment supplimentat b'għalf b'enerġija baxxa. Sabiex tkun konsistenti ma' definizzjoni komuni ta' "razzjon bażiku" u "għalf supplimentari", id-dispożizzjoni inqasmet fi tnejn, fuq naħa waħda, magħlef, li 100 % minnu jrid jiġi miż-żona ġeografika u, min-naħa l-oħra, ta' għalf supplimentari, fejn 100 % ta' kull ċereali mhux ipproċessati għandu jiġi esklussivament miż-żona ġeografika. Din id-dispożizzjoni minbarra li tillimita għal 390 kg il-kwantità ta' għalf supplimentari għal kull mogħża tal-ħalib kull sena, li nżdiedet fl-ispeċifikazzjoni, tiżgura li mill-inqas 67 % tal-għalf fir-razzjon totali (ir-razzjon bażiku u l-ikel supplementari) ikun ġej miż-żona ġeografika. B'kont meħud tal-konsum annwali medju tal-mogħoż ta' 1 200 kg u l-fatt li s-sehem mill-għalf supplementari huwa limitat għal 390 kg (jew 33 %), is-sehem tal-magħlef (810 kg) ifisser li tal-inqas xi 67 % tat-total jiġi esklussivament miż-żona ġeografika definita. Sabiex jiġi żgurat li l-għalf tal-merħla huwa essenzjalment magħlef, u li proporzjon sinifikanti tal-għalf ikun ġej miż-żona ġeografika, ġie speċifikat li: il-bażi tal-merħla tal-għalf hija magħmula minn magħlef li kien jintuża għall-mergħa jew li jingħata lill-annimali (l-għalf l-ieħor, inkluż iċ-ċereali u l-għalf deidrat, huma kklassifikati bħala "għalf supplimentari" u huma limitati fil-kwantità), 100 % ta' dan il-magħlef irid jiġi miż-żona ġeografika. Sabiex jiġi evitat l-użu ta' kull tip ta' għalf iffermentat disponibbli fir-razzett għal annimali oħrajn, ġie speċifikat li t-tali għalf irid ikun aċċessibbli għall-annimali kollha fil-merħla tal-mogħoż tar-razzett. Il-magħlef ġie ddefinit skont lista pożittiva (il-pjanti kollha kkunsmati mill-mogħoż fil-mergħat, f'passaġġi, fix-xagħri u pjanti żgħar u magħmula minn speċijiet perenni jew annwali spontanji jew, tas-siġar, tas-siġar baxxi jew tal-ħaxix; il-flora ta' bwar temporanji jew permanenti; il-kultivazzjoni annwali tal-uċuh tal-magħlef; frott frisk, għeruq u tuberi mhux ipproċessati.) sabiex jispeċifikaw in-natura tal-magħlef awtorizzat u jiġu ffaċilitati l-kontrolli. Sabiex jiġi żgurat li l-għalf tal-mogħoż verament jirrifletti r-rikkezza florali tipika taż-żona ġeografika, ġie stipulat li r-razzjon annwali tal-għalf tal-mogħoż għandu jkun fih mill-inqas 12-il speċi ta' pjanti, għaliex dan jinkoraġġixxi lill-produtturi tal-ħalib jużaw il-bwar u, b'mod partikolari, il-bwar permanenti. Barra minn hekk, għal dan l-istess għan, mill-inqas 30 % ta' żoni ta' foraġġ għandu jkun magħmul minn spazji fil-beraħ u/jew minn bwar permanenti u/jew minn żoni koperti magħmula minn mill-inqas tliet speċijiet. Hemm dispożizzjonijiet speċifiċi rigward għalf ekoloġiku (il-magħlef jinħasad kif suppost u fil-pront jiġi ddistribwit u mbagħad ikkunsmat fi żmien 24 siegħa; il-magħlef kollu li jibqa' wara 24 siegħa jitneħħa.), sabiex tkun żgurata l-kwalità tal-għalf distribwit. Barra minn hekk, ġie speċifikat li l-iskart tat-tiben ma jistax jintuża bħala magħlef. Sabiex tkun speċifikata n-natura ta' dan l-għalf awtorizzat u sabiex jiġu ffaċilitati l-kontrolli, l-ikel supplementari awtorizzat ġie ddefinit kif ġej: ħbub taċ-ċereali fi kwalunkwe forma, żejt mhux ipproċessat u żerriegħa tal-legumi mgħaffġin, li jkunu nibtu, imfarrkin jew estrużi, prodotti derivati mill-ipproċessar taċ-ċereali, prodotti derivati mill-ipproċessar ta' żrieragħ taż-żejt u legumi permezz tal-proċessi tal-ikkonzar fiżiku billi jintużaw żjut essenzjali u estratti tal-pjanti: prodotti tal-għalf miż-żrieragħ żejtnużi (oilcake) u taż-żejt tas-sojja, piżelli, ful, lupini, żerriegħa tal-kittien, żerriegħa tal-kolza, ġirasol, ġulbiena. prodotti mill-produzzjoni taz-zokkor: polpa tal-pitravi mnixxfa, molassi likwidi miz-zokkor tal-kannamieli jew pitravi, magħlef imnixxef: alfalfa u qamħirrum, sħaħ frott ipproċessat, supplimenti nutrittivi, minerali. Issa huwa speċifikat li l-qmuħ taċ-ċereali kollha distribwiti mhux ipproċessati (mhux bħala parti mill-għalf kompost) għandu jiġi wkoll miż-żona ġeografika. Dawn iċ-ċereali prodotti fiż-żona ġeografika jsaħħu aktar l-awtonomija tal-għalf tal-merħla lokali. Limitu massimu ta' 390 kg ta' materja prima għal kull mogħża tal-ħalib kull sena ġie stabbilit għall-għalf kompost (li jikkorrispondi għal madwar 30 % tar-razzjon) sabiex il-konsum ta' magħlef ġej miż-żona speċifika jkun massimizzat. Minbarra dan, tnaqqas il-limitu massimu għall-magħlef deidrat: "150 kg ta' materja prima" minflok "20 % tal-għalf", li kien jammonta għal madwar 240 kg. Barra minn hekk, l-indikazzjoni "ħlief f'ċirkostanzi eċċezzjonali", li kienet tiddeskrivi l-limitu għall-magħlef deidrat, tħassret, billi ma kinitx adegwata. Ir-rwol tax-xorrox mir-razzett ġie ċċarat kif ġej: ukoll jekk, skont il-prattiki tradizzjonali, ix-xorrox mir-razzett jista' jintuża fl-għalf tal-annimali, dan mhuwiex inkluż fil-kalkolu tal-ammont tas-supplimenti distribwiti. Bil-ħsieb li tkun iggarantita kwalità perfetta fl-għalf għall-annimali, huwa pprojbit li jitqassam għalf li jkun iġġarrab ħsara minħabba l-kundizzjonijiet tal-ħżin. Ir-regoli dwar l-applikazzjoni ta' fertilizzanti fil-ħbula tal-art li jintużaw sabiex jitkabbar l-għalf tal-mogħoż ġew iċċarati, għaliex fertilizzanti organiċi jistgħu jimmodifikaw il-kompożizzjoni tal-flora tal-mergħat: "L-uniċi fertilizzanti organiċi awtorizzati huma l-kompost jew id-diġestat, id-demel, il-fertilizzant likwidu, id-demel likwidu (ta' oriġini agrikola), kif ukoll il-fertilizzanti organiċi ta' oriġini mhux agrikola bħall-ħama tad-drenaġġ (jew prodotti sekondarji), u l-iskart ekoloġiku. Kull applikazzjoni ta' fertilizzant organiku mhux agrikolu għandha tkun akkumpanjata minn monitoraġġ analitiku fuq bażi ta' lott b'lott (tagħbija ta' trakk, tank mimli, eċċ.) tal-mikrobi patoġeni, il-metalli tqal u l-komposti ta' traċċi organiċi koperti mil-leġiżlazzjoni. L-applikazzjoni ta' fertilizzanti organiċi ta' oriġini mhux agrikola hija awtorizzata fir-raba' tar-razzett, sakemm din titgħatta immedjatament u sakemm issir f'konformità mal-leġiżlazzjoni fis-seħħ fir-rigward tar-restrizzjonijiet speċifiċi (dati, żoni protetti, eċċ.), fir-rigward tal-kwantitajiet, eċċ." Il-projbizzjoni tal-OĠM fid-dieta tal-mogħoż tagħmilha possibbli li tinżamm ir-rabta mal-art u ssaħħaħ in-natura tradizzjonali tal-għalf. Id-dispożizzjoni li tgħid li l-ħalib użat għandu jkun konformi mal-istandards tas-saħħa fis-seħħ tneħħiet mill-ispeċifikazzjonijiet minħabba li taqa' 'l barra mill-kamp ta' applikazzjoni tad-DPO. Ir-regoli dwar il-kompożizzjoni tal-ħalib (kontenut minimu ta' xaħam ta' 28 g/l u kontenut minimu ta' proteina ta' 25 g/l) tneħħew, minħabba li l-ħalib użat huwa ħalib sħiħ mhux standardizzat u mhux omoġenizzat. Dawn il-kjarifiki tal-aħħar żdiedu b'mod espliċitu mad-definizzjoni tal-ħalib użat. Il-possibbiltà tat-trattament tal-ħalib bis-sħana fil-każ tal-ipproċessar tat-tip "tal-ħalib" tneħħiet, u għalhekk l-operaturi kollha huma meħtieġa li jużaw ħalib mhux ippasturizzat. Dan jippermetti li titqies aħjar il-flora oriġinali tal-ħalib prodott lokalment u konsegwentement jaffettwa l-flora u l-karatteristiċi organolettiċi tal-ġobon. Xi manifatturi tal-ġobon li ressqu l-oppożizzjoni tagħhom fir-rigward ta' din id-dispożizzjoni matul il-perjodu nazzjonali ta' oppożizzjoni u li jissodisfaw il-kundizzjonijiet tal-Artikolu 15(4) tar-Regolament (UE) Nru 1151/2012 ingħataw perjodu tranżitorju li jintemm fl-31 ta' Diċembru 2016. Il-kunċett tat-tibqit ġie sostitwit bil-kunċett li huwa iktar preċiż tal-kimożina (iż-żieda tal-kimożina ssir f'ċertu ħin, filwaqt li t-tibqit idum għal bosta sigħat). Minħabba raġunijiet ta' organizzazzjoni, ma jkunx dejjem possibbli għall-unitajiet tal-ipproċessar li jżidu l-kimożina fil-ħalib sa 18-il siegħa wara l-konsenja tiegħu. Il-preservazzjoni tal-ħalib bis-saħħa tat-teknoloġija moderna tagħmel it-tali stennija possibbli mingħajr ma jiġu kkawżati problemi ta' produzzjoni jew alterazzjonijiet fil-karatteristiċi tal-prodott. Dan il-perjodu massimu ta' 18-il siegħa (minflok dak oriġinali ta' 6 sigħat) għalhekk ġie introdott għall-impjanti tal-produzzjoni barra r-razzett. Sabiex jiġu ffaċilitati awtokontrolli li saru minn produtturi tal-irziezet, b'mod partikolari l-aċidità fi tmiem il-tibqit tista' tiġi espressa b'diversi modi. Il-qafas ta' żmien għall-koagulazzjoni (tibqit) ġie mnaqqas minn intervall ta' minn 12 sa 48 siegħa għal intervall ta' minn 16 sa 36 siegħa, għaliex dan jirrifletti prattiki aħjar u jiżgura wkoll tibqit bil-mod. Ġie speċifikat li l-baqta hija tat-tip lattiku li, għaliex huwa possibbli li jiġi ddeterminat b'mod empiriku, mill-osservazzjoni tal-konsistenza tal-baqta, jekk l-aċidifikazzjoni tkun saret kif suppost jew le. Minħabba l-progress tekniku, issa huwa possibbli biex il-baqta tingħata forma bl-użu ta' multi-moulds: konsegwentement, dispożizzjoni dwar din il-possibbiltà ġiet miżjuda mal-ispeċifikazzjoni. Dan jgħin biex jitħaffef ix-xogħol tqil tal-iffurmar. Minkejja dan, jeħtieġ li l-iffurmar isir b'mod manwali, bi prudenza, u għalhekk il-kliem "b'attenzjoni biex ma jitkissrux" ġew miżjuda, billi dan huwa importanti għall-iskular u għall-konsistenza finali mixtieqa. Id-daqs ta' kull forma ta' multi-mould huwa kemxejn differenti minn dak ta' forom individwali, minħabba li huma perfettament ċilindriċi, filwaqt li l-forom individwali huma kemxejn koniċi. Il-multi-mould sħiħa għandha tinqaleb sabiex jiġi żgurat li l-ġobon ikollu forma simetrika, iżda bil-forom individwali kull forma tinqaleb bl-idejn. Konsegwentement, id-daqs taż-żewġ tipi ta' forom ġew speċifikati skont il-forma u d-daqs tal- "Picodon" wara l-maturazzjoni: daqs tal-intern ta' forma individwali (dijametru iktar baxx: 74 mm, id-dijametru ta' fuq: 87 mm, l-għoli minimu: 60 mm), u tal-multi-moulds (dijametru t'isfel: 78 mm, dijametru ta' fuq: 78 mm). Barra minn hekk, jidher li kien hemm żball minuri fl-ispeċifikazzjoni fid-daqs tal-forom individwali (dijametru t'isfel: 76 mm, dijametru ta' fuq: 85 mm). Id-dimensjonijiet ġew ikkoreġuti u sostitwiti b'dawk li jidhru hawn fuq, minħabba li huma dawk li jirriżultaw fil-forma mixtieqa tal-ġobon. Iż-żewġ naħat tal-ġobon iridu jiġu mmellħa, għalkemm dan ir-rekwiżit ma jemendax l-ispeċifikazzjoni reġistrata. Madankollu, il-kjarifika "immellaħ mill-inqas darba fuq naħa waħda matul l-iskular" tħassret, minħabba li t-tmelliħ fil-ħin tat-tneħħija mill-forma ma nstabx li jaffettwa l-karatteristiċi tal-prodott finali. Din id-dispożizzjoni hija għaldaqstant redatta kif ġej: "It-tmelliħ isir mhux aktar tard mill-ħin tat-tneħħija mill-forma". Qabel ma l-ġobon jitqiegħed fil-kamra tat-tnixxif, il-ġobon jista' jiġi skulat mill-ilma wara t-tneħħija mill-forma, sabiex b'hekk jinkisbu ġobniet friski li jistgħu jitnixxfu kif xieraq u sabiex ikun iffaċilitat it-tkabbir tal-flora tal-wiċċ. Għalhekk iddaħħlet il-possibbiltà tal-iskular tal-ġobon. Il-possibbiltà tat-tkessiħ tal-ġobon f'temperatura ogħla minn 0 °C waqt l-istadji tat-tnixxif u tal-maturazzjoni ġiet miżjuda fl-ispeċifikazzjoni. Dan jagħmilha possibbli biex titrażżan ir-rata ta' żvilupp ta' ċerti lottijiet ta' ġobniet. Sabiex ikun żgurat li l-maturazzjoni tal-ġobniet tkun suffiċjenti u sabiex jiġu ppreservati l-karatteristiċi finali tagħhom, ġie speċifikat li dawn il-perjodi ta' tkessiħ mhumiex inklużi fil-perjodu minimu ta' maturazzjoni. Billi l-"Picodon" jista' jiġi mmaturat bil-mod konvenzjonali inkella permezz tal-ħasil, iż-żewġ metodi ġew deskritti separatament għal raġunijiet ta' aktar ċarezza: F'dak li jirrigwarda l-maturazzjoni tal-ġobniet mhux maħsula, il-perċentwal preċiż tal-umdità tal-kamra tal-maturazzjoni ġie sostitwit bil-kunċett ta' "atmosfera umda" u l-ogħla temperatura tal-maturazzjoni tneħħiet, billi l-ibbilanċjar ta' dawn iż-żewġ kriterji ma jiddependix biss fuq il-ħila speċifika tal-manifatturi tal-ġobon. Barra minn hekk, huwa diffiċli li jitkejjel preċiżament il-livell tal-umdità f'impjant tal-ipproċessar ibbażat f'razzett. It-temperatura minima tal-maturazzjoni u t-tul minimu ta' din il-fażi, li huma ż-żewġ partijiet ewlenin ta' dan il-proċess, jibqgħu l-istess. Fl-ispeċifikazzjoni reġistrata, ġie speċifikat li l-ġobon ma jistax jiġi kkummerċjalizzat sakemm jgħaddu l-14-il jum wara ż-żieda tal-kimożina. Dan iż-żmien ġie mnaqqas għal 12-il jum għal diversi raġunijiet: it-terminu inizjali ta' 14-il jum jista' jinkludi perjodi fil-friża, mingħajr ma l-ġobon jiżviluppa. Huwa speċifikat b'mod ċar li kwalunkwe perjodu ta' tkessiħ mhuwiex inkluż meta jiġi kkalkulat il-perjodu ta' maturazzjoni tal-ġobon. Għalhekk huwa possibbli li jinbiegħ il-"Picodon" wara 12-il jum mingħajr ma jitnaqqas il-livell tiegħu ta' maturazzjoni, it-tul attwali tal-fażijiet tat-tnixxif u tal-maturazzjoni, li huma kruċjali għal-livell ta' maturazzjoni tal-prodott finali, ma nbidilx: għaldaqstant, dan it-tnaqqis ma jolqotx il-karatteristiċi tal-ġobon, Biex tissottolinja dan, deskrizzjoni tal-istat tal-ġobon meta jitlaq mill-impjant tal-maturazzjoni ġiet miżjuda: sabiex jiġu żgurati l-maturazzjoni u t-tnixxif suffiċjenti ("il-wiċċ tal-ġobon m'għadux jinħass umdu meta jintmiss") u impjantazzjoni tajba tal-flora tal-wiċċ ("il-flora tal-wiċċ saret impjantata"), F'dak li jirrigwarda l-maturazzjoni tal-ġobon maħsul, il-ġobon għandu jingħalaq fi spazju magħluq għal 15-il jum f'temperatura ta' bejn 5 u 10 °C. Dawn id-dispożizzjonijiet iddaħħlu fid-deskrizzjoni oriġinali tal-"metodu Dieulefit" u ġew estiżi biex ikopru kull ġobon "Picodon""immaturat u maħsul". Il-kjarifika li tgħid li l-għeluq għandu jsir "f'kaxxa" tħassret: il-ġobon jista' wkoll jitqiegħed f'tip ieħor ta' kontenitur, pereżempju f'buqari tal-fuħħar, skont it-tradizzjoni antika. Ir-referenza għal kontenut ta' ndewwa tneħħiet u ġiet sostitwita bil-kunċett ta' '"spazju umdu", kif spjegat hawn fuq. Ġie speċifikat li l-ġobon irid ikun sar blu wara dan l-ewwel għeluq (jiġifieri, miksi b'moffa blu). Għall-ġobniet "Picodon" immaturati u maħsula, il-parti li jmiss fl-ipproċessar tikkonsisti mill-fażijiet tal-ħasil u tal-għeluq: dan ġie indikat f'dan il-kapitolu, flimkien mal-perjodu minimu ta' maturazzjoni ta' 30 jum (li huwa l-istess għall-"Picodon""immaturat bil-metodu Dieulefit"). Ir-rekwiżit li tintuża l-indikazzjoni jew l-abbrevjazzjoni tad-denominazzjoni ta' oriġini ġie sostitwit b'dak li jitpoġġa s-simbolu tad-DOP tal-Unjoni Ewropea. Ġie stabbilit li t-tikkettar tal-ġobniet jinkludi parti komuni għall-operaturi kollha li jużaw l-istess karta grafika (l-isem "Picodon" jinkiteb fil-forma ta' nofs ċirku, f'forma stilizzata, sabiex jagħtu d-DOP "Picodon" viżibilità aħjar fil-punti ta' bejgħ). L-operatur jista' liberament jiddisinja l-bqija tat-tikketta. Kwalunkwe operatur li jikkonforma mal-ispeċifikazzjoni jista' jikseb it-tikketta tal-kampjun, mingħajr restrizzjoni, b'sempliċi talba mill-grupp. Ġiet miżjuda li l-indikazzjonijiet "immaturat u maħsul" jew "immaturat bl-użu tal-metodu Dieulefit" jintużaw kull meta d-dispożizzjonijiet rilevanti jiġu applikati. Barra minn hekk, ġie speċifikat li d-daqs tat-tipa tal-isem tal-produttur u/jew il-persuna responsabbli mill-maturazzjoni huwa mill-inqas kbir daqs dak tal-identifikatur tal-imballatur tal-prodott. Ġie stipulat li kull unità għall-bejgħ lill-konsumatur tinkludi tikketta. Madankollu, din id-dispożizzjoni tapplika għall-bejgħ dirett (il-bejgħ fis-swieq, b'mod partikolari): il-possibbiltà tal-użu ta' sinjal u tad-distribuzzjoni ta' tikketti f'kull avveniment tal-bejgħ. Fl-aħħar nett, ġie stipulat li l-użu ta' kwalunkwe deskrizzjoni jew indikazzjoni oħra li takkumpanja d-denominazzjoni ta' oriġini huwa pprojbit fuq it-tikketta, fuq id-dokumenti kummerċjali jew fuq il-fatturi, bl-eċċezzjoni tal-indikazzjonijiet imsemmija hawn fuq u l-informazzjoni provduta permezz tal-leġiżlazzjoni ġenerali, l-ismijiet tad-ditta jew trejdmarks. Dan jiżgura li t-tikketta tad-DOP "Picodon" ma tinkludix segmenti li ma ġewx previsti fl-ispeċifikazzjoni jew mil-leġiżlazzjoni. It-taqsima "Elementi li jiġġustifikaw ir-rabta maż-żona ġeografika" ġiet miżjuda biex tenfasizza aħjar ir-rabta bejn il-prodott u ż-żona ġeografika tiegħu. Għalhekk, deskrizzjonijiet dettaljati ż-żejjed tal-ambjent naturali mhux relatati mal-prodott innifsu tneħħew, kif tneħħew ukoll elementi mhux ċari jew stejjer. Barra minn hekk, l-informazzjoni dwar u l-għarfien tradizzjonali attwali ġiet miżjuda, inklużi t-tekniki tal-maturazzjoni u tal-ħasil applikabbli għall-"Picodon" deskritt bħala "immaturat u maħsul" jew "immaturat bl-użu tal-metodu Dieulefit". Ir-rabta bejn il-fatturi naturali u umani u l-ispeċifiċitajiet tal-prodott ġew stipulati b'mod aktar ċar. Fl-aħħar nett, din il-parti ġiet organizzata b'manjiera aktar loġika. Il-parti "Referenzi għall-korp tal-ispezzjoni" ġiet aġġornata billi żdiedu d-dettalji tal-korp ta' ċertifikazzjoni u bl-emendar tad-dettalji ta' kuntatt tal-awtoritajiet kompetenti. Fid-dawl tal-bidliet fil-leġiżlazzjoni u fir-regoli nazzjonali, it-taqsima "Rekwiżiti nazzjonali" issa tinkludi tabella li tindika l-punti ewlenin li għandhom jiġu ċċekkjati, il-valuri ta' referenza tagħhom u l-metodi ta' valutazzjoni li jridu jintużaw. Finalment, id-dettalji ta' kuntatt tal-grupp ġew aġġornati. Klassi 1.3. ġobnijiet Il-"Picodon" huwa ġobon żgħir fl-għamla ta' sferu ċatt bit-truf ittundjati. Huwa ġobon mhux standardizzat, mhux omoġenizzat, mhux ippressat u ta' konsistenza ratba miksub bil-koagulazzjoni lattika tal-ħalib tal-mogħża sħiħ mhux ipproċessat, li miegħu tiżdied kwantità żgħira ta' kimożina. Barra minn hekk, fih mill-inqas 45 g xaħam għal kull 100 g ġobon wara t-tnixxif totali u għandu jkun fih mill-inqas 40 g ta' materja niexfa għal kull 100 g ta' ġobon. Meta l-"Picodon" ma jkunx maħsul, jiġi kkummerċjalizzat mit-12-il jum wara ż-żieda tal-kimożina. Fi tmiem il-fażi tal-maturazzjoni, dan il-prodott għandu jkollu l-karatteristiċi li ġejjin: dijametru: 5 sa 7 cm, għoli: 1,8 cm sa 2,5 cm, piż minimu: 60 g. Għandu qoxra fina miksija b'mod ħafif bil-moffa tal-kulur abjad, tal-avorju, blu, griż jew kannella li tkun uniformi jew bit-tikek, skont l-istadju ta' maturazzjoni. Il-krema tal-ġobon hija tal-lewn abjad jew isfar. Fil-ħalq, il-konsistenza hija omoġenja, fina u lixxa, b'qatgħa dritta meta l-'Picodon' jkun għadu fil-bidu, għad li jista' jkun li titfarrak jekk jiġi mtawwal iż-żmien ta' maturazzjoni tiegħu. Meta l-"Picodon" jgħaddi minn proċess speċjali ta' maturazzjoni, ikkaratterizzat mill-fażijiet tal-għeluq u tal-ħasil, jiġi kkwalifikat bħala "immaturat u maħsul" jew "immaturat bl-użu tal-metodu Dieulefit". Il-ġobon li jirriżulta għandu l-karatteristiċi li ġejjin meta dan iħalli l-impjant ta' maturazzjoni: dijametru: 4,5 sa 6 cm, għoli: 1,3 cm sa 2,5 cm, piż minimu: 45 g. Il-wiċċ huwa abjad, ivorju, griż jew kulur il-krema ċar b'traċċi żgħar ta' kulur. Meta jinqata', il-krema għandha dehra mraħħma. Fil-ħalq, il-konsistenza hija omoġenja, fina u lixxa. It-tqegħid fis-suq tal-"Picodon" deskritt bħala "immaturat u maħsul" jew "immaturat bl-użu tal-metodu Dieulefit" ma jistax isir qabel ma jgħaddu 30 jum wara ż-żieda tal-kimożina. Irrispettivament mill-metodu ta' maturazzjoni it-togħma hija ċara, kaprina bi ħjiel tal-lewż, kemxejn tal-faqqiegħ u kultant pikkanti iżda mingħajr salinità jew aċidità eċċessiva. Meta l-"Picodon" huwa "immaturat u maħsul" jew "immaturat bl-użu tal-metodu Dieulefit", jista' ukoll ikollu togħma fermentattiva. Materja prima: ħalib sħiħ tal-mogħoż mhux ipproċessat, mhux standardizzat u mhux omoġenizzat. Għalf: Il-bażi tad-dieta tal-merħla hija magħmula minn magħlef li kien jintuża għall-mergħa jew li jingħata lill-annimali. L-għalf fih l-ebda prodott ta' prodotti tas-sajlo jew magħlef ieħor iffermentat. Il-magħlef huwa magħmul minn: il-pjanti kollha kkunsmati mill-mogħoż, il-flora ta' bwar temporanji jew permanenti, il-kultivazzjoni annwali tal-uċuħ tal-magħlef, frott frisk, għeruq u tuberi mhux ipproċessati. Ir-razzjon annwali tal-għalf tal-merħla għandu jkun fih mill-inqas 12-il speċi ta' pjanti. Mill-inqas 30 % taż-żoni ta' foraġġ użat irid jinkludi minimu ta' 3 speċijiet ta' pjanti. Il-qmuħ taċ-ċereali kollha mhux ipproċessati mqassma (possibbilment mgħaffġin, imfarrkin jew li jkunu nibtu) ġejjin miż-żona ġeografika. Għalf li jista' jkollu effett ħażin fuq ir-riħa jew it-togħma tal-ħalib jew li jippreżenta riskju ta' kontaminazzjoni batterjoloġika ġie pprojbit. Il-kwantità tal-għalf supplimentari m'għandux jaqbeż 390 kg għal kull mogħża tal-ħalib kull sena, inkluż massimu ta' 150 kg ta' magħlef deidrat minn kull mogħża kull sena. L-ikel supplimentari jikkonsisti minn: ħbub taċ-ċereali fi kwalunkwe forma, żejt mhux ipproċessat u żerriegħa tal-legumi mgħaffġin, li jkunu nibtu, imfarrkin jew estrużi, prodotti derivati mill-ipproċessar taċ-ċereali, prodotti derivati mill-ipproċessar taż-żrieragħ taż-żejt u legumi permezz tal-proċessi tal-ikkonzar fiżiku billi jintużaw żjut essenzjali u estratti tal-pjanti: prodotti tal-għalf miż-żrieragħ żejtnużi (oilcake) u taż-żejt tas-sojja, piżelli, ful, lupini, żerriegħa tal-kittien, żerriegħa tal-kolza, ġirasol, ġulbiena, prodotti mill-produzzjoni taz-zokkor: polpa tal-pitravi mnixxfa, molassi likwidi miz-zokkor tal-kannamieli jew pitravi, magħlef imnixxef: alfalfa u qamħirrum, sħaħ, frott ipproċessat, supplimenti nutrittivi, minerali. 100 % tal-magħlef ġej miż-żona ġeografika, kif ukoll iċ-ċereali kollha mqassma fi stat mhux ipproċessat. L-għalf supplimentari minbarra ċ-ċereali mhux ipproċessati ma jiġix kollu kemm hu miż-żona ġeografika, għaliex l-irziezet tal-bhejjem jużaw l-għalf kompost kummerċjalment disponibbli mingħajr l-ebda garanzija tal-oriġini ġeografika tiegħu. Dan huwa limitat għal 390 kg ta' materja prima għal kull mogħża tal-ħalib kull sena. Fi kliem ieħor, mill-inqas 67 % tar-razzjon tal-mogħoż tal-ħalib ikun ġej miż-żona ġeografika. Il-passi mill-produzzjoni tal-ħalib sal-maturazzjoni tal-ġobniet isiru fiż-żona ġeografika. Irrispettivament mill-kliem regolatorji applikabbli għall-ġobniet kollha, kull unità għall-bejgħ lill-konsumatur għandha tinbiegħ b'tikketta individwali li jinkludi: parti komuni għall-operaturi kollha li turi: l-isem tad-denominazzjoni tal-oriġini miktub f'ittri tal-inqas żewġ terzi d-daqs tal-ikbar ittri li jidhru fuq it-tikketta kif ukoll il-kliem "immaturat u maħsul" jew "immaturat bl-użu tal-metodu Dieulefit", meta jiġu applikati d-dispożizzjonijiet dwar l-użu ta' dawn l-indikazzjonijiet. parti li tista' tiġi mfassla individwalment minn kull operatur u li tinkludi wkoll il-logo tal-Unjoni Ewropea. Id-daqs tat-tipa tal-isem tal-produttur u/jew il-persuna responsabbli mill-maturazzjoni huwa mill-inqas kbir daqs dak tal-identifikatur tal-imballatur tal-prodott. Il-parti komuni tat-tikketta u, fejn applikabbli, it-tabella jikkonformaw mal-karta grafika definita fl-Anness tal-ispeċifikazzjoni. Fil-każ ta' bejgħ dirett mill-produttur jew minn kwalunkwe persuna taħt ir-responsabbiltà diretta tiegħu, it-tikkettar individwali ta' kull unità tal-bejgħ mhuwiex obbligatorju; l-informazzjoni ta' hawn fuq għandha tidher sempliċement f'tabella. L-użu ta' kwalunkwe deskrizzjoni jew indikazzjoni oħra li takkumpanja d-denominazzjoni ta' oriġini huwa pprojbit fuq it-tikketta, fuq id-dokumenti kummerċjali jew fuq il-fatturi, bl-eċċezzjoni tal-indikazzjonijiet imsemmija hawn fuq u l-informazzjoni provduta permezz tal-leġiżlazzjoni ġenerali, l-ismijiet tad-ditta jew trejdmarks. Il-"Picodon" huwa ġobon manifatturat fuq għoljiet li jitilgħu mix-xatt fuq iż-żewġ naħat tal-wied tal-mid-Rhône. Iż-żona ġeografika testendi fuq it-territorji tal-muniċipalitajiet li ġejjin: Id-Dipartiment ta' Ardèche: il-muniċipalitajiet kollha. Id-département ta' Drôme: il-muniċipalitajiet kollha. Id-Département ta' Gard: Canton de Barjac: il-muniċipalitajiet kollha. Id-département ta' Vaucluse: il-canton ta' Valréas: il-muniċipalitajiet kollha. Ardèche u Drôme, li jiffurmaw il-parti l-kbira taż-żona ġeografika, jikkonsistu fil-biċċa l-kbira mill-għoljiet u l-muntanji aridi li jiddominaw il-wied tal-mid-Rhône u huma l-aħjar reġjun għat-trobbija tal-mogħoż. Il-kundizzjonijiet naturali li jipprevalu f'dawn iż-żoni (nuqqas ta' ilma, nuqqas ta' watja, għelieqi kollha rqajja', ħamrija fqira, klima relattivament niexfa u mirjieħa) ikkontribwew għaż-żamma ta' biedja mħallta. Iż-żona ġeografika hija reġjun b'tip tranżitorju ta' klima, li tvarja minn klima Mediterranja fin-Nofsinhar għat-tip semikontinentali ta' Lyon fit-Tramuntana u klima muntanjuża fil-Lvant u fil-Punent. Hija kkaratterizzata minn awtonomija tal-għalf qawwija u diversità kbira ta' flora tal-bwar. Il-pjanti linjużi (ġenista, leħjet ix-xiħ, eċċ.) huma rrappreżentati tajjeb fl-ispazji fil-beraħ użati mill-mogħoż. F'dak li jirrigwarda l-fattur uman, sa mill-1600 Olivier de Serres deskriva r-rwol importanti tal-mogħoż f'dan ir-reġjun fix-xogħol tiegħu "Le Théâtre d'agriculture et mésnage des champs" ("It-Teatru tal-agrikoltura u l-indukrar tar-raba"). Għal ħafna żmien, Drôme u Ardèche kienu fost l-akbar départements fi Franza għat-trobbija tal-mogħoż (mill-1866, kienu, rispettivament, fl-1 u fit-3 post). Oriġinarjament, il-"Picodon" kien riżervat kważi esklussivament għall-konsum fid-dar tal-bidwi. Billi l-produzzjoni tal-ħalib tibda tonqos fil-ħarifa u fix-xitwa, il-manifattura tal-ġobon kienet l-uniku mezz kif jinżamm il-ħalib. Il-fatt li l-konsum tal-ġobon kien mifrux ifisser li l-"Picodon" kellu stadji differenti ta' maturità. Il-ġobon seta' jiġi kkunsmat wara l-maturazzjoni bilkemm imnixxef, għal żmien qasir ħafna biss: dan huwa tal-oriġini tal-"Picodon" b'perjodu qasir ta' maturazzjoni. B'kuntrast, fix-xitwa, il-ġobniet "Picodon" kienu jiġu ppreservati f'vażetti. Kull ħmistax-il jum, il-ġobon kien jitneħħa mill-vażett u jinħasel. B'dan il-mod, il-ġobon seta' jinżamm għal żmien twil, u seta' jieħu l-irwejjaħ u t-togħmiet karatteristiċi tiegħu. Huwa varjant tat-tekniki tal-maturazzjoni "immaturat u maħsul" u "immaturat bl-użu tal-metodu Dieulefit". Dan it-tieni isem jintuża tradizzjonalment fil-Lvant tar-Rhône u fin-Nofsinhar tax-xmara Drôme, fejn l-arja xotta tagħmel it-tnixxif naturali possibbli, b'mod li jwassal għall-iżvilupp tal-flora tal-wiċċ nattiva. Minħabba l-karatteristiċi partikolari tiegħu, il-"Picodon" sar magħruf f'Drôme u Ardèche saħansitra fis-seklu 19 u iktar reċentement ġie rikonoxxut b'deżinjnazzjoni tal-oriġini kontrollata b'digriet tal-25 ta' Lulju 1983. Illum, il-"Picodon" għadu ġobon prodott skont l-għarfien speċifiku li ntiret mill-oriġini tagħha fil-biedja. Ir-razez tal-mogħoż awtorizzati jinkludu razez lokali (Massif Central, Provençale, Rove), li sal-lum il-ġurnata huma stabbiliti sew fir-reġjun. Il-bażi tad-dieta tal-merħla hija magħmula minn magħlef miksub esklussivament miż-żona ġeografika ddefinita u b'varjetà tajba ta' fjuri. Hekk kif jippermettu l-kundizzjonijiet tat-temp, il-merħla tinħareġ biex tirgħa f'mergħat jew fi spazji fil-beraħ jew għall-inqas tingħata żona għall-eżerċizzju. Il-kwantità ta' ikel supplimentari ddistribwit hija limitata sabiex tinkoraġġixxi l-konsum ta' għalf. F'konformità mat-tradizzjoni, il-ħalib li jintuża huwa l-ħalib tal-mogħoż sħiħ, mhux ipproċessat u mhux standardizzat. Il-baqta, miksuba permezz tal-koagulazzjoni lattika tal-ħalib tal-mogħoż sħiħ u b'żieda ċkejkna ta' kimożina, hija ffurmata manwalment mingħajr it-tneħħija tal-ilma minn qabel, filwaqt li tingħata attenzjoni biex ma jinkisrux. Il-ġobon irid jinqaleb għal għadd minimu ta' drabi matul il-fażi tal-iskular. Iż-żewġ naħat jitmellħu bil-melħ niexef biss. Wara li l-ġobon jinħareġ mill-forma u possibbilment jitneħħa l-ilma minnu, dan jgħaddi minn fażi ta' tnixxif segwita minn fażi ta' maturazzjoni, li jista' jkollha intervalli ta' tnixxif, ħasil u għeluq. Il-ġobniet ma jkunux intitolati għad-denominazzjoni tal-oriġini protetta "Picodon" sa ma jkun għadda mill-inqas 12-il jum wara t-tibqit, meta l-wiċċ tal-ġobon ma jinħassx umdu meta tmissu u l-flora tal-wiċċ tkun ġiet stabbilita sew. Wara li, fi tmiem il-fażi ta' tnixxif u ta' għeluq ta' mill-inqas ħmistax-il jum biex il-ġobon jieħu lewn blu, il-"Picodon" jgħaddi minn fażi waħda jew aktar tal-ħasil u tal-għeluq, huwa jiġi deskritt bħala "immaturat u maħsul" jew "immaturat bl-użu tal-metodu Dieulefit". Il-"Picodon" huwa kkaratterizzat minn: il-forma li tixbah sferu ċatt żgħir ta' mill-inqas 60 g, inkella 45 g għall-"Picodon" deskritt bħala "immaturat u maħsul" jew "immaturat bl-użu tal-metodu Dieulefit", il-konsistenza tal-krema tiegħu hija omoġenja u fina fil-ħalq u tvarja minn ratba għal li titfarrak wara l-maturazzjoni, it-togħma ċara tiegħu, kaprina bi ħjiel tal-lewż, kemxejn tal-faqqiegħ u kultant pikkanti iżda mingħajr salinità jew aċidità eċċessiva. Il-wiċċ tal-ġobon jista' jkun miksi b'saff irqiq ta' moffa uniformi jew bit-tikek jew ikollu trab abjad, ivorju, griż jew kulur il-krema ċar jekk dawn ikunu ġew "immaturati u maħsula" jew "raffinati bil-metodu Dieulefit". Il-baċin tal-oriġini tal-"Picodon" huwa magħmul minn reġjun fqir magħmul minn għoljiet u muntanji aridi, li għandhom kundizzjonijiet klimatiċi u ġeoloġiċi adattati biss għat-trobbija tal-mogħoż. Dan il-ġobon kompla jiġi mmanifatturat f'dan ir-reġjun u huwa sors indispensabbli ta' dħul. Il-mogħoż ġeneralment jużaw iż-żoni l-aktar diffiċli (artijiet aktar aridi, għoljiet eċċ.), fejn il-baqar ma jgħixux u l-kultivazzjoni intensa ma hijiex possibbli. L-appoġġ għat-trobbija tal-mogħoż, bil-produzzjoni żgħira tal-ħalib f'kull razzett, u l-importanza tat-tnixxif xieraq għal dan il-ġobon mhux pressat, lattiku huma r-raġunijiet għad-daqs żgħir tal-"Picodon". Il-kriterji tal-produzzjoni huma definiti b'tali mod li jiġu ppreservati l-karatteristiċi speċifiċi taż-żona u jippermetti li jiġi rifless fil-prodott. Il-mogħoż li jipproduċu l-ħalib għall-produzzjoni tal-"Picodon" jingħataw magħlef ġej miż-żona ġeografika. L-għalf u s-sistema ta' ġestjoni tal-merħla iħeġġu l-produzzjoni tal-għalf lokali, il-konsum sinifikanti ta' magħlef ikkaratterizzat mid-diversità ta' fjuri u mill-prattika tar-ragħa u tal-ħruġ tal-annimali. Dan isaħħaħ l-influwenza tal-kundizzjonijiet naturali lokali fuq il-flora tal-ħalib u għalhekk fuq il-flora u l-karatteristiċi tal-ġobon. Dan huwa enfasizzat aktar minħabba l-użu esklussiv tal-ħalib sħiħ mhux ipproċessat. Il-flora fina tal-wiċċ tal-ġobon hija għalhekk diversa ħafna, u l-ġobniet għandhom togħma ċara, kaprina bi ħjiel tal-lewż, kemxejn tal-faqqiegħ u kultant pikkanti. Il-proċess tat-tibqit, bl-użu ta' forma li tirrispetta l-istruttura tal-baqta jirriżulta f'krema omoġenja u b'konsistenza fina li hija karatteristika tal-"Picodon". Il-qlib tal-baqta previst wara t-tqegħid fil-qwieleb u ż-żieda tal-melħ niexef fuq iż-żewġ naħat ifisser ukoll li distribuzzjoni tajba tal-melħ. Dawn il-metodi ta' pproċessar, flimkien mal-fażijiet importanti tat-tnixxif u tal-maturazzjoni, li jikkontribwixxu għall-istabbiliment tal-flora tal-wiċċ u għall-iżvilupp tal-aromi, jirriżultaw f'ġobon b'krema fina, omoġenja u togħma rikka. Għalkemm fil-bidu fil-ħalq, il-konsistenza hija lixxa, jekk jiġi mtawwal iż-żmien ta' maturazzjoni, li mhijiex prattika lokali rari, tista' titfarrak. Barra minn hekk, fażi ta' maturazzjoni speċjali li tinvolvi maternità, kif ukoll il-fażijiet tal-għeluq u tal-ħasil tagħti lill-"Picodon" deskritt bħala "immaturat u maħsul" jew "immaturat bl-użu tal-metodu Dieulefit" il-konsistenza u l-aromi tipiċi tiegħu. Dawn il-fatturi jagħmlu l-"Picodon" ġobon li huwa tassew marbut mal-oriġini ġeografika tiegħu u għandu reputazzjoni reġjonali sinifikanti. Għall-ewwel dan ġie kkomunikat bil-fomm, b'mod partikolari permezz tal-kanzunetti ta' Provençe, u mis-seklu 19, bil-kitba, kemm jekk f'dizzjunarji, korrispondenza u kemm jekk f'kotba dwar l-istorja jew il-gastronomija. (it-tieni subparagrafu tal-Artikolu 6(1) ta' dan ir-Regolament) Fil-kuntest tan-negozjati li għaddejjin bħalissa mal-Ġappun għal Ftehim ta' Kummerċ Ħieles (minn hawn 'il quddiem "il-Ftehim"), li jinkludi kapitolu dwar l-Indikazzjonijiet Ġeografiċi, l-awtoritajiet Ġappuniżi ppreżentaw il-lista mehmuża ta' Indikazzjonijiet Ġeografiċi, biex jiġu protetti skont il-Ftehim. Il-Kummissjoni Ewropea bħalissa qiegħda tikkunsidra jekk dawn l-Indikazzjonijiet Ġeografiċi għandhomx jiġu protetti skont il-Ftehim bħala Indikazzjonijiet Ġeografiċi, fit-tifsira tal-Artikolu 22(1) tal-Ftehim dwar l-Aspetti tad-Drittijiet tal-Proprjetà Intellettwali Relatati mal-Kummerċ. Il-Kummissjoni tistieden lil kwalunkwe Stat Membru jew pajjiż terz, jew kwalunkwe persuna fiżika jew ġuridika li għandha interess leġittimu, li hi residenti jew stabbilita fi Stat Membru jew f'pajjiż terz, biex tressaq oppożizzjoni għat-tali protezzjoni billi tibgħat dikjarazzjoni sostanzjata kif xieraq. Id-dikjarazzjonijiet ta' oppożizzjoni għandhom jaslu għand il-Kummissjoni fi żmien xahrejn mid-data ta' din il-pubblikazzjoni. Id-dikjarazzjonijiet ta' oppożizzjoni għandhom jintbagħtu f'dan l-indirizz tal-posta elettronika: AGRI-A4@ec.europa.eu Id-dikjarazzjonijiet ta' oppożizzjoni għandhom jiġu eżaminati biss jekk jaslu fil-limitu taż-żmien stabbilit hawn fuq u jekk dawn juru li l-protezzjoni tal-isem propost: tkun f'kunflitt mal-isem ta' varjetà ta' pjanta jew ta' razza tal-annimali, u b'hekk tista' tfixkel lill-konsumatur dwar l-oriġini vera tal-prodott; fid-dawl tar-reputazzjoni u l-fama ta' marka kummerċjali u t-tul ta' żmien li ilha tintuża, tkun tista' tqarraq bil-konsumatur dwar l-identità vera tal-prodott; tipperikola l-eżistenza ta' isem jew ta' marka kummerċjali kompletament jew parzjalment identiku/a, jew tipperikola l-eżistenza ta' prodotti li jkunu ilhom fis-suq b'mod legali għal mill-inqas ħames snin qabel id-data tal-pubblikazzjoni ta' dan l-avviż; jew jekk jistgħu jingħataw dettalji li minnhom wieħed jista' jikkonkludi li l-isem li għalih qed titqies il-protezzjoni huwa ġeneriku. Il-kriterji msemmija hawn fuq għandhom ikunu evalwati b'rabta mat-territorju tal-Unjoni, li fil-każ tad-drittijiet tal-proprjetà intellettwali jirreferi biss għat-territorju jew għat-territorji fejn dawn id-drittijiet huma protetti. Il-protezzjoni possibbli ta' dawn l-ismijiet fl-Unjoni Ewropea hija soġġetta għall-konklużjoni b'suċċess ta' dawn in-negozjati, kif ukoll għall-att legali sussegwenti.